NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1688/2008

**796a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre hospodársku politiku o výsledku prerokovania vládneho návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 796) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1081 z 24. októbra 2008 pridelila vládny návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 796) týmto výborom Národnej rady Slovenskej republiky:

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodársku politiku

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 796) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 418 zo dňa 19. novembra 2008)

- Ústavnoprávny výbor Národnej rady Slovenskej republiky ( uzn. č. 526 zo dňa 19.

novembra 2008 )

- Výbor Národnej rady Slovenskej republiky pre hospodársku politiku ( uzn. č. 446 zo

dňa 19. novembra 2008 )

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. K čl. I – k novému bodu 1.

V čl. I sa vkladá nový bod 1, ktorý znie:

„1. Poznámka pod čiarou k odkazu 14 znie:

„14) § 2 ods. 2 a § 3 ods. 1 písm. c) a ods. 2 zákona č. 386/2002 Z. z. o štátnom dlhu a štátnych zárukách a ktorým sa dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení zákona č. 468/2005 Z. z.“.“.

Doterajšie body sa prečíslujú.

Vzhľadom na súvisiacu novelizovanú legislatívu sa navrhovanou úpravou aktualizuje znenie poznámky pod čiarou k odkazu 14, ktorá je zavedená pri ustanovení § 3 ods. 1 zákona o cenných papieroch a investičných službách.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k novému bodu 4.**

V čl. I sa za doterajší bod 3 vkladá nový 4, ktorý znie:

„4. V § 7 ods. 9 a § 53a ods. 3 sa vypúšťajú slová „ a c)“.“.

Doterajšie body sa prečíslujú.

Ide o úpravu § 7 ods. 9 a § 53a ods. 3 vyvolanú zrušením registra krátkodobých cenných papierov, ktoré je podstatou navrhnutého vypustenia doterajšieho písmena b) z § 10 ods. 4, vypustenia doterajšieho odseku 1 z § 29 a doplnenia nového § 173k v rámci novelizácie zákona o cenných papieroch a investičných službách.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k novým bodom 10. a 11.**

V čl. I sa za doterajší bod 9 vkladajú nové body 10 a 11, ktoré znejú:

„10. V § 10 ods. 4 sa vypúšťa písmeno b). Poznámka pod čiarou k odkazu 26 sa vypúšťa.

Doterajšie písmeno c) sa označuje ako písmeno b).

11. V § 12 ods. 4 sa slová „vzťahuje § 3 ods. 2.“ nahrádzajú slovami „vzťahujú ustanovenia osobitného zákona.16aa)“.“.

Doterajšie body sa prečíslujú.

Úpravou § 10 ods. 4 [*vypustením doterajšieho písmena b)*] a tiež úpravou § 29 [*vypustením doterajšieho odseku 1*] a doplnením nového § 173k sa navrhuje zrušiť doterajší osobitný centrálny register krátkodobých cenných papierov, ktorý viedla Národná banka Slovenska, keďže tento register stráca opodstatnenie. Pritom strata významu tohto registra súvisí s tým, že tento register krátkodobých cenných papierov slúžil jednak pre štátne pokladničné poukážky (*na ktorých vedenie postačujú registre centrálneho depozitára cenných papierov a ich vedenie aj v centrálnom registri krátkodobých cenných papierov je duplicitné a nadbytočné*) a jednak slúžil pre pokladničné poukážky Národnej banky Slovenska (*ktoré sa už nebudú emitovať od zavedenia eura na Slovensku a začlenenia Národnej banky Slovenska do Eurosystému*).

Legislatívna úprava ustanovenia § 12 ods. 4 o náležitostiach vkladových listov sa navrhuje za účelom dôslednejšieho zohľadnenia navrhnutej zmeny ustanovenia § 3 ods. 2, ktorú obsahuje čl. I bod 4 predloženého návrhu zákona a podľa ktorej novelizované ustanovenie § 3 ods. 2 už nebude explicitne vymedzovať jednotlivé náležitosti žiadneho cenného papiere.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k novému bodu 11.**

V čl. I sa za doterajší bod 10 vkladá nový bod 11, ktorý znie:

„11. V § 29 sa vypúšťa odsek 1. Súčasne sa zrušuje označenie odseku 2.“.

Doterajšie body sa prečíslujú.

Ide o úpravu § 29 [*vypustenie doterajšieho odseku 1*] vyvolanú zrušením registra krátkodobých cenných papierov, ktoré je podstatou navrhnutého vypustenia doterajšieho písmena b) z § 10 ods. 4 a doplnenia nového § 173k v rámci novelizácie zákona o cenných papieroch a investičných službách.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k novému bodu 12.**

V čl. I sa za doterajší bod 11 vkladá nový bod 12, ktorý znie:

„12. V § 53a ods. 1 písm. a) sa na konci pripájajú tieto slová: „Európskej únie alebo iného zmluvného štátu Európskeho hospodárskeho priestoru (ďalej len "členský štát")“.“.

Doterajšie body sa prečíslujú.

Ide o legislatívno-technickú úpravu spočívajúcu v doplnení legislatívnej skratky, ktorá sa pôvodne nachádzala v ustanovení § 8 písm. m) a ktorá sa naďalej využíva vo viacerých ustanoveniach zákona o cenných papieroch a investičných službách.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k 43. bodu**

V čl. I sa 43. bod upravuje takto:

V § 70 ods. 4 písm. a) treba slovo „osoby“ nahradiť slovami „fyzické osoby alebo právnické osoby“.

Ide o precizovanie navrhovanej dikcie § 70 ods. 4 písm. a) zákona rešpektujúc zavedené pojmoslovie platného zákona, ktorý z hľadiska významového dôsledne rozlišuje pojem fyzická osoba a právnická osoba (napríklad čl. I 59. bod návrhu).

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Gestorský výbor odporúča schváliť.**

1. **K čl. I – k 44. bodu**

V čl. I sa 44. bod upravuje takto:

V § 70 ods. 7 písm. a) treba v piatom riadku slová „uplynutia lehoty“ nahradiť slovami „ , kedy uplynie lehota“.

Ide o významové precizovanie navrhovaného znenia § 70 ods. 7 zákona v súvislosti s inštitútom žiadosti o vydanie predchádzajúceho súhlasu, ktorý podľa návrhu prebieha v dvoch štádiách. V rámci prvého sa posudzuje kompletnosť žiadosti a v rámci druhého sa rozhoduje o samotnom udelení, respektíve neudelení predchádzajúceho súhlasu.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Gestorský výbor odporúča schváliť.**

1. **K čl. I – k novým bodom 63, 64 a 65**

V čl. I sa za doterajší bod 62 vkladajú nové body 63, 64 a 65, ktoré znejú:

„63. V § 83 ods. 2 písm. b) a ods. 3 sa na konci bodka nahrádza bodkočiarkou a pripájajú sa tieto slová: „toto ustanovenie sa nevzťahuje na pobočky zahraničných obchodníkov s cennými papiermi, ktoré na území Slovenskej republiky poskytujú investičné služby, vedľajšie služby alebo vykonávajú investičné činnosti na základe práva slobodného poskytovania služieb.“.

64. V § 83 ods. 7 prvej vete sa na konci bodka nahrádza bodkočiarkou a pripájajú sa tieto slová: „tento zákaz sa rovnako vzťahuje aj na rozdiely v rozsahu a úrovni ochrany klientov v členských štátoch.“.

65. V § 83a ods. 3 písm. b) časť ustanovenia pred bodkočiarkou znie: „každému klientovi, na ktorého klientsky majetok sa vzťahuje zmena systému ochrany klientov, doručiť osobitné písomné oznámenie o tejto zmene, ktoré musí obsahovať aj dátum tejto zmeny a informácie o všetkých dôsledkoch vyplývajúcich pre klienta a jeho klientsky majetok zo zmeny systému ochrany klientov;“.“.

Doterajšie body sa prečíslujú.

Navrhované legislatívne úpravy a spresnenia ustanovení § 83 a § 83a ods. 3 písm. b) obsahovo a významovo súvisí s navrhnutými úpravami ustanovení § 83b, § 87, § 88 a § 173j ods. 3 zákona o cenných papieroch a investičných službách. Pritom ide o úpravy zákona o cenných papieroch a investičných službách nadväzujúce na novelu zákona NR SR č. 118/1996 Z. z. o ochrane vkladov, ktorú obsahuje zákon č. 421/2008 Z. z. a ktorá tvorí súčasť opatrení voči dôsledkom finančnej krízy, kde sa Slovenská republika v záujme podpory dôvery klientov rozhodla pristúpiť k úplnej ochrane vkladov klientov v bankách, teda majetku zvereného občanmi a ďalšími oprávnenými osobami bankám. Za účelom vytvorenia rovnoprávneho prostredia aj pre klientov obchodníkov s cennými papiermi sa navrhuje obdobná právna úprava aj pre oblasť cenných papierov, kde klienti zverujú obchodníkom s cennými papiermi peňažné prostriedky a finančné nástroje. Tento zámer bol predložený vláde SR v materiáli „Analýza ekonomického a legislatívneho prostredia, v ktorom pôsobia dcérske spoločnosti zahraničných finančných inštitúcií s cieľom prehĺbenia ochrany klientov, domácich finančných subjektov a zachovania stability finančného systému Slovenskej republiky.“.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k novému bod 64**

V čl. I sa za doterajší bod 63 vkladá nový bod 64, ktorý znie:

„64. Za § 83a sa vkladá § 83b, ktorý znie:

„**§ 83b**

(1) Pobočka zahraničného obchodníka s cennými papiermi, ktorá na území Slovenskej republiky poskytuje investičné služby, vedľajšie služby alebo vykonáva investičné činnosti na základe práva slobodného poskytovania služieb, sa za podmienok vymedzených týmto zákonom môže dobrovoľne zapojiť do systému ochrany klientov v Slovenskej republike za účelom zabezpečenia zvýšenej ochrany klientov v rozsahu, v ktorom ochrana klientov majetku podľa pravidiel systému ochrany klientov v Slovenskej republike presahuje celkovú najvyššiu možnú výšku náhrady za nedostupný chránený klientsky majetok podľa pravidiel systému ochrany klientov v členskom štáte, na území ktorého má príslušný obchodník s cennými papiermi svoje sídlo (ďalej len „domovský systém ochrany klientov“). Na účely tohto zapojenia sa vyžaduje písomná zmluva medzi fondom, inštitúciou domovského systému ochrany klientov a zahraničným obchodníkom s cennými papiermi, ktorého pobočka sa zapája do systému ochrany klientov v Slovenskej republike.

(2) Ak sa pobočka zahraničného obchodníka s cennými papiermi, ktorá na území Slovenskej republiky poskytuje investičné služby, vedľajšie služby alebo vykonáva investičné činnosti na základe práva slobodného poskytovania služieb, dobrovoľne zapojí do systému ochrany klientov v Slovenskej republike, tak predmetom platenia ročného príspevku alebo mimoriadneho príspevku do fondu a predmetom poskytovania náhrad zo systému ochrany klientov v Slovenskej republike je len klientsky majetok prijatý na území Slovenskej republiky a chránený týmto zákonom, a to len v rozsahu, v ktorom ochrana klientov podľa pravidiel systému ochrany klientov v Slovenskej republike presahuje najvyššiu možnú výšku náhrady za nedostupný chránený klientsky majetok podľa pravidiel domovského systému ochrany klientov.

(3) Ak sa klientsky majetok v pobočke zahraničného obchodníka s cennými papiermi, ktorý sa dobrovoľne zapojil do systému ochrany klientov v Slovenskej republike, stane neodstupným podľa pravidiel domovského systému ochrany klientov, tak klienti a iné oprávnené osoby na poskytnutie náhrady za nedostupný chránený klientsky majetok, ktorý bol prijatý na území Slovenskej republiky, musia mať možnosť aj na území Slovenskej republiky si uplatňovať a preukazovať právo na náhrady za nedostupný chránený klientsky majetok a na vyplácanie náhrad za nedostupný chránený klientsky majetok.

(4) Na pobočku zahraničného obchodníka s cennými papiermi, ktorá na území Slovenskej republiky poskytuje investičné služby, vedľajšie služby alebo vykonáva investičné činnosti na základe práva slobodného poskytovania služieb a ktorá sa dobrovoľne zapojila do systému ochrany klientov v Slovenskej republike, sa vzťahujú ustanovenia tohto zákona; táto pobočka zahraničného obchodníka s cennými papiermi je povinná zverejniť vo svojich prevádzkových priestoroch v slovenskom jazyku aj informácie o ochrane klientov podľa domovského systému ochrany klientov vrátane pravidiel domovského systému ochrany klientov o ochrane klientskeho majetku a o poskytovaní náhrad za nedostupný klientsky majetok.

(5) Účasť pobočky zahraničného obchodníka s cennými papiermi v systéme ochrany klientov v Slovenskej republike zaniká písomnou výpoveďou zmluvy uzavretej v súlade s odsekom 1; výpovedná lehota je jeden rok a začína plynúť prvým dňom kalendárneho mesiaca nasledujúceho po dni, kedy bola písomná výpoveď preukázateľne doručená ostatným zmluvným stranám. Fond môže vypovedať zmluvu len vtedy, ak si ostatné zmluvné strany nesplnili svoje záväzky podľa zmluvy uzavretej v súlade s odsekom 1, alebo ak si príslušný zahraničný obchodník s cennými papiermi alebo jeho pobočka neplní povinnosti podľa tohto zákona. Do zániku účasti pobočky zahraničného obchodníka s cennými papiermi v systéme ochrany klientov v Slovenskej republike musí byť uhradený aj ročný príspevok a mimoriadny príspevok do fondu vo výške podľa § 83a ods. 3 písm. c) a d). Pobočka zahraničného obchodníka s cennými papiermi, ktorej na základe výpovede zmluvy zaniká dobrovoľná účasť v systéme ochrany klientov v Slovenskej republike, je túto informáciu povinná zverejniť vo svojich prevádzkových priestoroch v slovenskom jazyku, a to najneskôr od začatia plynutia výpovednej lehoty až do zániku jej účasti v systéme ochrany klientov v Slovenskej republike; súčasťou informácie musí byť aj dátum zániku účasti pobočky zahraničného obchodníka s cennými papiermi v systéme ochrany klientov v Slovenskej republike.“.“.

Doterajšie body sa prečíslujú.

Navrhované legislatívne úpravy a spresnenia ustanovení § 83, § 83a ods. 3 písm. b), § 83b, § 87, § 88 a § 173j ods. 3 zákona o cenných papieroch a investičných službách nadväzujú na novelu zákona NR SR č. 118/1996 Z. z. o ochrane vkladov, ktorú obsahuje zákon č. 421/2008 Z. z. a ktorá tvorí súčasť opatrení voči dôsledkom finančnej krízy, kde sa Slovenská republika v záujme podpory dôvery klientov rozhodla pristúpiť k úplnej ochrane vkladov klientov v bankách, teda majetku zvereného občanmi a ďalšími oprávnenými osobami bankám. Za účelom vytvorenia rovnoprávneho prostredia aj pre klientov obchodníkov s cennými papiermi sa navrhuje obdobná právna úprava aj pre oblasť cenných papierov, kde klienti zverujú obchodníkom s cennými papiermi peňažné prostriedky a finančné nástroje. Tento zámer bol predložený vláde SR v materiáli „Analýza ekonomického a legislatívneho prostredia, v ktorom pôsobia dcérske spoločnosti zahraničných finančných inštitúcií s cieľom prehĺbenia ochrany klientov, domácich finančných subjektov a zachovania stability finančného systému Slovenskej republiky.“.

Novo navrhovaný § 83b nadväzuje na zvýšenie ochrany majetku klientov obchodníkov s cennými papiermi, pričom rieši problematiku dobrovoľného zapojenia sa pobočiek zahraničných subjektov do systému ochrany klientov v SR, a to zakotvením a úpravou zákonnej možnosti pre pobočky zahraničných obchodníkov s cennými papiermi, ktorí pôsobia na území SR na základe tzv. jednotného európskeho pasu, aby sa pri splnení zákonom predpísaných podmienok zapojili do systému ochrany klientov v Slovenskej republike. Aj v tejto súvislosti sa navrhuje upraviť ustanovenie § 87 ods. 3 tak, aby celková vypočítaná výška náhrady bola presnejšie zaokrúhľovaná nahor na celé eurocenty a zároveň sa navrhuje upraviť ustanovenie § 83a ods. 3 písm. b) o postupe pri zmene (zániku alebo podstatnom obmedzení) účasti obchodníka s cennými papiermi alebo pobočky zahraničného obchodníka s cennými papiermi v systéme ochrany klientov v Slovenskej republike.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k novým bodom 66, 67 a 68**

V čl. I sa za doterajší bod 65 vkladajú nové body 66, 67 a 68, ktoré znejú:

„66. V § 87 odsek 2 znie:

„(2) Za nedostupný chránený klientsky majetok poskytuje fond náhradu jednému klientovi alebo inej oprávnenej osobe vo výške 100 % z tohto klientskeho majetku.“.

67. V § 87 ods. 3 sa slovo „eurá“ nahrádza slovom „eurocenty“.

68. V § 88 ods. 7 sa vypúšťa prvá veta.“.

Doterajšie body sa prečíslujú.

Navrhované legislatívne úpravy a spresnenia ustanovení § 83, § 83a ods. 3 písm. b), § 83b, § 87, § 88 a § 173j ods. 3 zákona o cenných papieroch a investičných službách nadväzujú na novelu zákona NR SR č. 118/1996 Z. z. o ochrane vkladov, ktorú obsahuje zákon č. 421/2008 Z. z. a ktorá tvorí súčasť opatrení voči dôsledkom finančnej krízy, kde sa Slovenská republika v záujme podpory dôvery klientov rozhodla pristúpiť k úplnej ochrane vkladov klientov v bankách, teda majetku zvereného občanmi a ďalšími oprávnenými osobami bankám. Za účelom vytvorenia rovnoprávneho prostredia aj pre klientov obchodníkov s cennými papiermi sa navrhuje obdobná právna úprava aj pre oblasť cenných papierov, kde klienti zverujú obchodníkom s cennými papiermi peňažné prostriedky a finančné nástroje. Tento zámer bol predložený vláde SR v materiáli „Analýza ekonomického a legislatívneho prostredia, v ktorom pôsobia dcérske spoločnosti zahraničných finančných inštitúcií s cieľom prehĺbenia ochrany klientov, domácich finančných subjektov a zachovania stability finančného systému Slovenskej republiky.“.

Novo navrhovaný § 83b nadväzuje na zvýšenie ochrany majetku klientov obchodníkov s cennými papiermi, pričom rieši problematiku dobrovoľného zapojenia sa pobočiek zahraničných subjektov do systému ochrany klientov v SR, a to zakotvením a úpravou zákonnej možnosti pre pobočky zahraničných obchodníkov s cennými papiermi, ktorí pôsobia na území SR na základe tzv. jednotného európskeho pasu, aby sa pri splnení zákonom predpísaných podmienok zapojili do systému ochrany klientov v Slovenskej republike. Aj v tejto súvislosti sa navrhuje upraviť ustanovenie § 87 ods. 3 tak, aby celková vypočítaná výška náhrady bola presnejšie zaokrúhľovaná nahor na celé eurocenty a zároveň sa navrhuje upraviť ustanovenie § 83a ods. 3 písm. b) o postupe pri zmene (zániku alebo podstatnom obmedzení) účasti obchodníka s cennými papiermi alebo pobočky zahraničného obchodníka s cennými papiermi v systéme ochrany klientov v Slovenskej republike.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k 70. bodu**

V čl. I doterajšom bode 70 sa za slová „§ 107a“ vkladajú slová „ods. 2, 3 a 5“.

Z  kontextu navrhovanej úpravy, ako aj z osobitnej časti dôvodovej správy k  nej, vyplýva, že sa jedná o realizáciu potreby doplnenia inštitútu o reštrukturalizáciu v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov v príslušných ustanoveniach § 107a (neodvolateľnosť príkazu na registráciu prevodu).

Navrhovaná úprava (doplnenie) obsahovo a významovo súvisí nasledujúcim navrhnutým bodom.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Gestorský výbor odporúča schváliť.**

1. **K čl. I – k novému bodu 72**

V čl. I sa za doterajší bod 71 vkladá nový bod 72, ktorý znie:

„72. V § 107a ods. 7, 8 a 9 sa za slová „vyhlásení konkurzu“ vkladajú slová „alebo povolení

reštrukturalizácie“.“.

Doterajšie body sa prečíslujú.

Ide o legislatívno-technické spresnenie pôvodne navrhnutých úprav ustanovení § 107a tak, aby sa dôsledne zabezpečil súlad ustanovení § 107a ods. 7, 8 a 9 zákona o cenných papieroch a investičných službách s ustanoveniami zákona o konkurze a reštrukturalizácii, ktorý nepozná zamietnutie návrhu na povolenie reštrukturalizácie pre nedostatok majetku. Preto v ustanoveniach § 107a ods. 7, 8 a 9 je potrebné a možné vložiť slová „alebo povolení reštrukturalizácie“ len za tvar slov „vyhlásení konkurzu“.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Gestorský výbor odporúča schváliť.**

1. **K čl. I – k novému bodu 84**

V čl. I sa za doterajší bod 83 vkladá nový bod 84, ktorý znie:

„84. V § 144 ods. 2 sa za písmeno a) vkladá nové písmeno b), ktoré znie:

„b) zaviesť nútenú správu nad centrálnym depozitárom,“.

Doterajšie písmeno b) sa označuje ako písmeno c).“.

Doterajšie body sa prečíslujú.

Navrhovaná úprava (doplnenie) obsahovo a významovo súvisí nasledujúcim navrhnutým bodom.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k novému bodu 85**

V čl. I sa za doterajší bod 84 vkladá nový bod 85, ktorý znie:

„85. V § 144 sa za odsek 15 vkladá nový odsek 16, ktorý znie:

„(16) Na nútenú správu nad centrálnym depozitárom, sa rovnako vzťahujú ustanovenia osobitného zákona o nútenej správe nad bankou.114a)“.

Doterajšie odseky 16 až 18 sa označujú ako odseky 17 až 19.

Poznámka pod čiarou k odkazu 114a znie:

„114a) § 53 až 62 zákona č. 483/2001 Z. z. v znení neskorších predpisov.“.“.

Doterajšie body sa prečíslujú.

Navrhovaným doplnením § 144 o nové písmeno b) v odseku 2 a o nový odsek 16 sa zabezpečuje, aby uzákonené osobitné pravidlá o uskutočňovaní reštrukturalizácií finančných inštitúcií v rámci nútenej správy sa rovnako vzťahovali aj na centrálneho depozitára cenných papierov ako osobitnú špecializovanú finančnú inštitúciu. Tieto právne úpravy sa navrhujú preto, lebo inak by od zavedenia eura (od 1. 1. 2009) bolo podstatne skomplikované limitované hodnotenie a pôsobenie slovenských finančných inštitúcií pri vykonávaní a zabezpečovaní obchodov s Eurosystémom a vykonávaní peňažných prevodov cez európske platobné systémy (ktoré sprostredkovane slúžia aj pre klientov finančných inštitúcií). Navrhované doplnenie § 144 zákona o cenných papieroch a investičných službách súvisí aj s ostatnou novelizáciou ustanovenia § 176 ods. 5 zákona o konkurze a reštrukturalizácii (zákona č. 7/2005 Z. z. v znení neskorších predpisov).

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I bodu 93**

V čl. I doterajšom bode 93 úvodná veta znie:

„V § 173i ods. 3 sa prvá a druhá veta nahrádzajú týmito vetami:“.

Ide o legislatívno-technické spresnenie úvodnej vety bodu 93 v článku I, keďže sa prvá a druhá veta sa nahrádzajú troma vetami.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I bodu 94 – k § 173j novému odseku 3**

V čl. I doterajšom bode 94 sa § 173j dopĺňa novým odsekom 3, ktorý znie:

„(3) Za klientsky majetok chránený podľa tohto zákona, ktorý sa stal neodstupným predo dňom účinnosti tohto zákona, sa poskytuje náhrada podľa predpisov účinných do dňa účinnosti tohto zákona; tým nie je dotknuté ustanovenie § 169 ods. 4.“.

Navrhované doplnenie § 173j o nový odsek 3 obsahovo a významovo súvisí s navrhnutými úpravami ustanovení § 83, § 83a ods. 3 písm. b), § 83b, § 87, § 88 a § 173j ods. 3 zákona o cenných papieroch a investičných službách. Pritom ide o úpravy zákona o cenných papieroch a investičných službách nadväzujúce na novelu zákona NR SR č. 118/1996 Z. z. o ochrane vkladov, ktorú obsahuje zákon č. 421/2008 Z. z. a ktorá tvorí súčasť opatrení voči dôsledkom finančnej krízy, kde sa Slovenská republika v záujme podpory dôvery klientov rozhodla pristúpiť k úplnej ochrane vkladov klientov v bankách, teda majetku zvereného občanmi a ďalšími oprávnenými osobami bankám. Za účelom vytvorenia rovnoprávneho prostredia aj pre klientov obchodníkov s cennými papiermi sa navrhuje obdobná právna úprava aj pre oblasť cenných papierov, kde klienti zverujú obchodníkom s cennými papiermi peňažné prostriedky a finančné nástroje. Tento zámer bol predložený vláde SR v materiáli „Analýza ekonomického a legislatívneho prostredia, v ktorom pôsobia dcérske spoločnosti zahraničných finančných inštitúcií s cieľom prehĺbenia ochrany klientov, domácich finančných subjektov a zachovania stability finančného systému Slovenskej republiky.“.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I bodu 94 – k novému § 173k**

V čl. I doterajšom bode 94 úvodná veta znie: „Za § 173i sa vkladajú § 173j a § 173k, ktoré vrátane nadpisov znejú:“. Zároveň sa za § 173j vkladá nový § 173k, ktorý vrátane nadpisu znie:

„**§ 173k**

Prechodné ustanovenia

k úpravám účinným od 1. februára 2009

Centrálny register krátkodobých cenných papierov, ktorý viedla Národná banka Slovenska podľa doterajších predpisov, sa zrušuje od 1. februára 2009.“.

Doplnenie nového § 173k nadväzuje na úpravu § 10 ods. 4 [*vypustenie doterajšieho písmena b)*] a na úpravu § 29 [*vypustenie doterajšieho odseku 1*], pričom na základe týchto ustanovení sa navrhuje zrušiť doterajší osobitný centrálny register krátkodobých cenných papierov, ktorý viedla Národná banka Slovenska, keďže tento register stráca opodstatnenie. Pritom strata významu tohto registra súvisí s tým, že tento register krátkodobých cenných papierov slúžil jednak pre štátne pokladničné poukážky (*na ktorých vedenie postačujú registre centrálneho depozitára cenných papierov a ich vedenie aj v centrálnom registri krátkodobých cenných papierov je duplicitné a nadbytočné*) a jednak slúžil pre pokladničné poukážky Národnej banky Slovenska (*ktoré sa už nebudú emitovať od zavedenia eura na Slovensku a začlenenia Národnej banky Slovenska do Eurosystému*).

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k bodu 95**

V čl. I doterajší bod 95 znie:

„95. V celom texte zákona sa slovo „EUR“ nahrádza slovom „eur“ a v celom texte zákona okrem § 73c ods. 4 písm. e) sa slová „iná mena“ vo všetkých tvaroch nahrádzajú slovami „cudzia mena“ v príslušnom gramatickom tvare.“.

Navrhuje sa legislatívne upraviť a spresniť znenie článku I bodu 95 vzhľadom na štandardnú terminológiu (cudzia mena) využívanú v Devízovom zákone (zákone NR SR č. 202/1995 Z. z. v znení neskorších predpisov) a tiež v novelizovanom zákone č. 431/2002 Z. z. o účtovníctve v znení novely z 28. 10. 2008).

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. II – k bodu 3**

V čl. II doterajšom bode 3 sa slová „pokladničné poukážky a štátne pokladničné poukážky“ nahrádzajú slovom „dlhopisy“.

Ide o legislatívno-technické spresnenie znenia článku II bodu 3 (teda ustanovenia § 27e) vzhľadom na obsah článku II novelizujúceho zákon č. 530/1990 Zb. o dlhopisoch.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. III – k novým bodom 26 a 27**

V čl. III sa za doterajší bod 25 vkladajú nové body 26 a 27, ktoré znejú:

„26. V § 39 ods. 11 sa na konci pripája táto veta:

„Priebežnú účtovnú závierku banka a pobočka zahraničnej banky predkladajú písomne Národnej banke Slovenska do 30-tich kalendárnych dní po uplynutí príslušného kalendárneho štvrťroka.“.

27. V § 39 ods. 13 sa na konci pripája táto veta:

„Priebežnú konsolidovanú účtovnú závierku predkladá Národnej banke Slovenska písomne materská banka alebo materská finančná holdingová spoločnosť do 60-tich kalendárnych dní po uplynutí príslušného kalendárneho polroka.“.“.

Doterajšie body sa prečíslujú.

Potreba navrhnutého doplnenia § 39 ods. 11 o zakotvenie navrhovanej predkladateľskej povinnosti vyplynula zo zmien v účtovných predpisoch týkajúcich sa bánk a pobočiek zahraničných bánk.

Potreba navrhnutého doplnenia § 39 ods. 13 o zakotvenie navrhovanej predkladateľskej povinnosti vyplynula zo zmien v účtovných predpisoch týkajúcich sa bánk, ktoré sú na čele konsolidovaných celkov; na účely dohľadu je žiadúce, aby aj materské finančné holdingové spoločnosti, ktoré sú na čele konsolidovaných celkov, ktorých členmi sú aj banky, predkladali svoje priebežné konsolidované účtovné závierky Národnej banke Slovenska.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. III – nové body 29 a 30**

V čl. III sa za doterajší bod 28 vkladajú nové body 29 a 30, ktoré znejú:

„ 29. V § 50 sa odsek 1 dopĺňa písmenom p), ktoré znie:

„p) uložiť banke alebo pobočke zahraničnej banky udržiavať stanovený rozsah aktív banky alebo pobočky zahraničnej banky v určenej výške.“.

30. § 50 sa dopĺňa odsekom 12, ktorý znie:

„(12) Národná banka Slovenska je oprávnená uložiť banke alebo pobočke zahraničnej banky udržiavať stanovený rozsah aktív banky alebo pobočky zahraničnej banky v určenej výške aj vtedy, ak je to potrebné z dôvodu objektívnych okolností súvisiacich s finančnými trhmi, účinkom ktorých by mohlo dôjsť k narušeniu stability finančného trhu alebo narušeniu dôveryhodnosti finančného trhu.“.“.

Doterajšie body sa prečíslujú.

Cieľom navrhovaného doplnenia § 50 o nové písmeno p) v odseku 1 a aj o nový odsek 12 je posilnenie dohľadu nad finančným trhom v obdobiach možnej nestability finančného trhu.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. III – k novým bodom 31, 32 a 33**

V čl. III sa za doterajší bod 30 vkladajú nové body 31, 32 a 33, ktoré znejú:

„31. V § 68 a 69 sa za slovo „financovaný“ vkladá čiarka a slová „ak tento zákon neustanovuje inak,“.

32. Doterajší text § 71 sa označuje ako odsek 1 a dopĺňa sa odsekom 2, ktorý znie:

„(2) Národná banka Slovenska môže svojim rozhodnutím vydaným na základe žiadosti hypotekárnej banky z dôvodov hodných osobitného zreteľa najdlhšie na obdobie dvoch rokov určiť osobitné podmienky financovania hypotekárnych úverov a komunálnych úverov najmenej vo výške 70 % prostredníctvom vydávania a predaja hypotekárnych záložných listov hypotekárnou bankou podľa osobitného predpisu61) alebo vydávania a predaja komunálnych obligácií hypotekárnou bankou podľa osobitného predpisu,62) a to aj opakovane. Dôvodom hodným osobitného zreteľa je najmä snaha o zachovanie stability finančného sektora.“.

33. § 72 sa dopĺňa odsekom 4, ktorý znie:

„(4) Majiteľom hypotekárnych záložných listov patrí prednostné zabezpečovacie právo k majetkovým hodnotám slúžiacim na krytie vydaných hypotekárnych záložných listov vrátane záložných práv k nehnuteľnostiam podľa § 74 a majiteľom komunálnych obligácií patrí prednostné zabezpečovacie právo k majetkovým hodnotám slúžiacim na krytie vydaných komunálnych obligácií vrátane záložných práv k nehnuteľnostiam podľa § 74; týmto zabezpečovacím právom sú pri postupe podľa tohto zákona alebo osobitných predpisov64a) zabezpečené pohľadávky majiteľov hypotekárnych záložných listov a pohľadávky majiteľov komunálnych obligácií voči hypotekárnej banke na úhradu menovitej hodnoty a výnosov z hypotekárnych záložných listov a menovitej hodnoty a výnosov z komunálnych obligácií.“.

Poznámka pod čiarou k odkazu 64a znie:

„64a) Napríklad § 8, § 28 ods. 2, § 69 a § 176 až 196 zákona č. 7/2005 Z. z. v znení neskorších predpisov.“.“.

Doterajšie body sa prečíslujú.

Cieľom navrhovaného doplnenia § 71 o nový odsek 2 a zároveň súvisiacej legislatívnej úpravy § 68 a § 69 je vytvoriť legislatívny priestor na dočasné určenie osobitných podmienok financovania hypotekárnych úverov a komunálnych úverov, a to v záujme zabezpečovania dôveryhodnosti a udržiavania stability finančného sektora aj v obdobiach možnej nestability finančného trhu.

Cieľom navrhovaného doplnenia § 72 o nový odsek 4 je zlepšenie právneho postavenia a posilnenie práv majiteľov hypotekárnych záložných listov a majiteľov komunálnych obligácií tak, aby sa doterajší výklad nahradil výslovnou zákonnou úpravou, podľa ktorej aj v prípade konkurzu na majetok hypotekárnej banky patrí majiteľom hypotekárnych záložných práv a majiteľom komunálnych obligácií zabezpečovacie právo k majetkovým hodnotám slúžiacim na krytie vydaných hypotekárnych záložných listov a vydaných komunálnych obligácií vrátane záložných práv k nehnuteľnostiam slúžiacim na krytie pohľadávok z hypotekárnych úverov alebo z komunálnych úverov.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. III – k 42. bodu**

V čl. III doterajšom bode 42 úvodná veta znie: „Za § 122g sa vkladajú § 122h a § 122i, ktoré vrátane nadpisov znejú:“. Zároveň sa do bodu 42 za úvodnú vetu vkladá nový § 122h, ktorý znie:

„**§ 122h**

Prechodné ustanovenia

Banka, iná úverová inštitúcia, pobočka zahraničnej banky, pobočka inej zahraničnej úverovej inštitúcie, zahraničná banka a iná zahraničná inštitúcia, ktorá vykonáva bankové činnosti na území Slovenskej republiky, je odo dňa účinnosti tohto zákona do dňa zavedenia eura v Slovenskej republike povinná bezodplatne a bez obmedzenia celkového počtu prijímať platné slovenské mince pri platbách a pri vkladoch v hotovosti, pri bezodplatnom prijímaní platných slovenských mincí nesmú účtovať žiadny poplatok, náklady ani protiplnenie za prijatie, spracovanie, počítanie, vklad na účet ani za žiadne iné úkony alebo činnosti, ktoré súvisia s prijímaním platných slovenských mincí.“.

Pôvodne navrhnutý § 122h sa označuje ako § 122i.

Doplnenie nového § 122h (a zároveň prečíslovanie pôvodne navrhnuté § 122h na § 122i) sa navrhuje v záujme zabezpečenia plynulosti a uľahčenia postupného sťahovania platných slovenských mincí z peňažného obehu v rámci procesu prípravy na prechod zo slovenskej meny na euro od 1. 1. 2009. Navrhnutá úprava v novom § 122h zohľadňuje aj podnet Zväzu obchodu a cestovného ruchu SR z posledného obdobia.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. III – k 42. bodu**

V čl. III doterajšom 42. bode treba v § 122h ods. 2 na konci pripojiť slová „do skončenia duálneho peňažného hotovostného obehu podľa osobitného predpisu o zavedení meny euro v Slovenskej republike.“.

Ide o precizovanie navrhovaného ustanovenia § 122h vo väzbe na vecne totožné ustanovenie schválené 6. novembra 2008 zákonom, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike (v čl. V v 10. bode – tlač 717).

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Gestorský výbor odporúča schváliť.**

1. **K čl. IV – k 5. bodu**

V čl. IV doterajšom 5. bode treba v § 6 ods. 4 písm. a ) slovo osoby nahradiť slovami „fyzické osoby alebo právnické osoby“.

Ide o precizovanie navrhovanej dikcie zákona rešpektujúc zavedené pojmoslovie platného zákona, ktorý z hľadiska významového dôsledne rozlišuje pojem fyzická osoba a právnická osoba.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Gestorský výbor odporúča schváliť.**

1. **K čl. IV – k bodu 7**

V čl. IV doterajší bod 7 znie:

„7. V § 14 ods. 1 druhej vete sa nad slovo „terorizmu“ umiestňuje odkaz 16b.“.

Ide o legislatívno-technickú úpravu nadväzujúcu na čl. IV nového zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. IV – k novému bodu 10**

V čl. IV sa za doterajší bod 9 vkladá nový bod 10, ktorý znie:

„10. V § 18 ods. 1 písm. h) sa nad slovo „zákona“ umiestňuje odkaz 16b.“.

Doterajšie body sa prečíslujú.

Ide o legislatívno-technickú úpravu nadväzujúcu na čl. IV nového zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. V – k úvodnej vete**

V čl. V úvodnej vete článku V treba pred slovo „dopĺňa“ vložiť slová „mení a“.

Ide o legislatívno-technickú úpravu. Návrh obsiahnutý v článku V nielen dopĺňa ale aj mení zákon č. 510/2002 Z. z. o platobnom styku a o zmene a doplnení niektorých zákonov v znení neskorších predpisov.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Gestorský výbor odporúča schváliť.**

1. **K čl. V – k novým bodom 4 a 5**

V čl. V sa za doterajší bod 3 vkladajú nové body 4 a 5, ktoré znejú:

„4.V § 62 ods. 1 sa za písmeno e) vkladá nové písmeno f), ktoré znie:

„f) zaviesť nútenú správu nad prevádzkovateľom platobného systému,“.

Doterajšie písmeno f) sa označuje ako písmeno g).

5. V § 62 sa za odsek 8 vkladá nový odsek 9, ktorý znie:

„(9) Na nútenú správu nad prevádzkovateľom platobného systému sa rovnako vzťahujú ustanovenia osobitného zákona o nútenej správe nad bankou.39a)“.

Doterajší odsek 9 sa označuje ako odsek 10.

Poznámka pod čiarou k odkazu 39a znie:

„39a) § 53 až 62 zákona č. 483/2001 Z. z. v znení neskorších predpisov.“.“.

Doterajší bod 4 sa označuje ako bod 6.

Navrhovaným doplnením § 62 o nové písmeno f) v odseku 1 a o nový odsek 9 sa zabezpečuje, aby uzákonené osobitné pravidlá o uskutočňovaní reštrukturalizácií finančných inštitúcií v rámci nútenej správy sa rovnako vzťahovali aj na prevádzkovateľov platobných systémov ako osobitné špecializované finančné inštitúcie. Tieto úpravy sa navrhujú preto, lebo inak by od zavedenia eura (od 1. 1. 2009) bolo podstatne skomplikované limitované hodnotenie a pôsobenie slovenských finančných inštitúcií pri vykonávaní a zabezpečovaní obchodov s Eurosystémom a vykonávaní peňažných prevodov cez európske platobné systémy (ktoré sprostredkovane slúžia aj pre klientov finančných inštitúcií). Navrhované doplnenie § 62 zákona o platobnom styku súvisí aj s ostatnou novelizáciou ustanovenia § 176 ods. 5 zákona o konkurze a reštrukturalizácii (zákona č. 7/2005 Z. z. v znení neskorších predpisov).

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. VI – k bodu 8**

V čl. VI bod 8 znie:

„8. § 6 sa dopĺňa odsekom 15, ktorý znie:

„(15) Odbornou spôsobilosťou pri fyzickej osobe navrhnutej za vedúceho pobočky správcovskej spoločnosti, zahraničnej správcovskej spoločnosti alebo zahraničnej investičnej spoločnosti a jej zástupcu sa rozumie ukončené vysokoškolské vzdelanie a najmenej trojročná prax v oblasti finančného trhu alebo ukončené úplné stredné vzdelanie alebo úplné stredné odborné vzdelanie a najmenej desaťročná prax v oblasti finančného trhu, z toho najmenej tri roky v riadiacej funkcii. Pri fyzickej osobe riadiacej výkon zverených činností podľa § 25 vo vzťahu k činnostiam podľa § 3 ods. 2 písm. b) a c) sa za odborne spôsobilú osobu považuje fyzická osoba, ktorá má primerané vzdelanie a najmenej dvojročnú prax v danej oblasti. Pri členoch štatutárneho orgánu finančnej holdingovej inštitúcie alebo zmiešanej finančnej holdingovej spoločnosti sa za odborne spôsobilú osobu považuje fyzická osoba, ktorá má primerané znalosti a skúsenosti v oblasti finančného trhu.“.

Navrhnuté doplnenie § 6 o nový odsek 15 obsahuje právnu úpravu, ktorá lepšie zodpovedá potrebám a skutočnému stavu praxe, kedy pri delegovaní takých činností, akými sú administrácia, distribúcia a propagácia podielových fondov nie je potrebné vyžadovať, aby boli na dotknuté fyzické osoby kladené rovnako vysoké požiadavky na kvalifikáciu a prax, ako je tomu v prípade požiadaviek na odbornú spôsobilosť vedúcich zamestnancov pobočiek správcovských spoločností a zahraničných subjektov kolektívneho investovania.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. VI 19. bodu**

V poznámke pod čiarou k odkazu 33a slová „§ 19 ods. 1“ nahradiť slovami „§ 19 ods. 2.“

Ide o precizovanie odkazového aparátu návrhu zákona. Negatívne vymedzenie nezávislosti audítora demonštratívne vypočítava § 19 ods. 2 zákona č. 540/2007 Z. z. o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov.

**Ústavnoprávny výbor NR SR**

**Gestorský výbor odporúča neschváliť.**

1. **K čl. VI – k novému bodu 36**

V čl. VI sa za doterajší bod 35 vkladá nový bod 36, ktorý znie:

„36. V § 43 sa za odsek 6 vkladá nový odsek 7, ktorý znie:

„(7) Správcovská spoločnosť nie je počas pozastavenia vyplácania podielových listov podľa odseku 1 povinná zverejniť v periodickej tlači s celoštátnou pôsobnosťou uverejňujúcou burzové správy údaje podľa § 95 odsek 1 písm. a).“.

Doterajšie odseky 7 až 10 sa označujú ako odseky 8 až 11.“.“.

Doterajšie body sa prečíslujú.

Ide o precíznejšie zosúladenie zákona s čl. 34 smernice Rady 85/611/EHS o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov, v zmysle ktorého sú podniky kolektívneho investovania povinné uverejňovať ceny podielových listov vždy počas ich vydávania a vyplácania. V neposlednom rade navrhnutá zmena súvisí aj s aktuálnou finančnou krízou, kedy pokles hodnoty aktív nachádzajúcich sa v majetku podielového fondu a s tým spojený pokles aktuálnych cien podielových listov môže spôsobiť nárast žiadostí o vyplatenie podielových listov, čo môže mať významný dopad na správanie sa investorov a klientov v SR.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. VI – k novému bodu 58**

V čl. VI sa za doterajší bod 57 vkladá nový bod 58, ktorý znie:

„58. V § 75 sa vypúšťa odsek 11.

Doterajšie odseky 12 až 14 sa označujú ako 11 až 13.“.

Doterajšie body sa prečíslujú.

Navrhuje sa vypustenie ustanovenia § 75 ods. 11 z dôvodu jeho nadbytočnosti.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. VI – k novým bodom 65 a 66**

V čl. VI sa za doterajší bod 64 vkladajú nové body 65 a 66, ktoré znejú:

„65. V § 116 ods. 1 a 2 sa vypúšťajú slová „uverejnením jeho úplného znenia“.

66. V § 116 ods. 1 písmeno d) znie:

„d) spôsob určenia hodnoty majetku v podielovom fonde,“.“.

Doterajšie body sa prečíslujú.

Navrhnutá legislatívna úprava § 116 ods. 1 a 2 je v záujme zosúladenia právnej úpravy zverejňovania opatrení Národnej banky Slovenska v osobitných zákonoch ostatných sektorov finančného trhu a úzky okruh osôb, na ktoré sa vzťahujú. Konkrétne sa navrhuje, aby sa v Zbierke zákonov Slovenskej republiky zverejňovalo len oznámenie o vydaní predmetných opatrení Národnej banky Slovenska, pričom úplné znenie týchto opatrení sa zverejní vo Vestníku Národnej banky Slovenska. Navrhnutá legislatívna úprava ustanovenia v § 116 ods. 1 a 2 zohľadňuje ustanovenia § 4 ods. 2 a § 5 zákona NR SR č. 1/1993 Z. z. o Zbierke zákonov SR v znení neskorších predpisov.

Úprava ustanovenia § 116 ods. 1 písm. d) sa navrhuje preto, lebo doterajšie znenie splnomocňovacieho ustanovenia nepokrýva všetky aktíva, ktoré sa môžu nadobúdať do majetku v podielovom fonde.

**Výbor NR SR pre financie, rozpočet a menu**

**Gestorský výbor odporúča schváliť.**

1. Nové články IX a X

Za doterajší článok VIII sa vkladajú nové články IX a X, ktoré znejú:

„**Čl. IX**

Zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z., zákona č. 397/2001 Z. z., zákona č. 492/2001 Z. z., zákona č. 340/2003 Z. z., zákona č. 186/2004 Z. z., zákona č. 554/2004 Z. z., zákona č. 650/2004 Z. z., zákona č. 747/2004 Z. z., zákona č. 468/2005 Z. z., zákona č. 578/2005 Z. z., zákona č. 659/2007 Z. z. a zákona č. 421/2008 Z. z. sa mení a dopĺňa takto:

1. V § 3 ods. 3 písm. c) bode 3 podbode 3b sa slová „ods. 4“ nahrádzajú slovami „ods. 5“.

2. V § 4 ods. 4 sa za slovo „únie“ vkladajú slová „alebo iným zmluvným štátom Európskeho hospodárskeho priestoru (ďalej len „členský štát“)“.

3. V § 4 ods. 8 prvej vete sa na konci bodka nahrádza bodkočiarkou a pripájajú sa tieto slová: „tento zákaz sa rovnako vzťahuje aj na rozdiely v rozsahu a úrovni ochrany vkladov v členských štátoch.“.

4. V § 9 ods. 3 sa slovo „eurá“ nahrádza slovom „eurocenty“.

5. V § 10 ods. 7 sa vypúšťa prvá veta.

6. V § 22b ods. 3 sa vypúšťajú slová „Európskej únie“.

7. V § 22c ods. 2 písm. b) časť ustanovenia pred bodkočiarkou znie: „každému vkladateľovi, na vklady ktorého sa vzťahuje zmena systému ochrany vkladov, doručiť osobitné písomné oznámenie o tejto zmene, ktoré musí obsahovať aj dátum tejto zmeny a informácie o všetkých dôsledkoch vyplývajúcich pre vkladateľa a jeho vklady zo zmeny systému ochrany vkladov;“.

8. Za § 22b sa vkladá § 22ba, ktorý znie:

„**§ 22ba**

(1) Pobočka zahraničnej banky, ktorá na území Slovenskej republiky prijíma vklady na základe požívania výhod jedného bankového povolenia podľa práva Európskej únie, sa za podmienok vymedzených týmto zákonom môže dobrovoľne zapojiť do systému ochrany vkladov v Slovenskej republike za účelom zabezpečenia zvýšenej ochrany vkladov v rozsahu, v ktorom ochrana vkladov podľa pravidiel systému ochrany vkladov v Slovenskej republike presahuje celkovú najvyššiu možnú výšku náhrady za nedostupné chránené ochrany vkladov podľa pravidiel systému ochrany vkladov v členskom štáte, na území ktorého má sídlo príslušná zahraničná banka (ďalej len „domovský systém ochrany vkladov“). Na účely tohto zapojenia sa vyžaduje písomná zmluva medzi fondom, inštitúciou domovského systému ochrany bankových vkladov a zahraničnou bankou, ktorej pobočka sa zapája do systému ochrany vkladov v Slovenskej republike.

(2) Ak sa pobočka zahraničnej banky, ktorá na území Slovenskej republiky prijíma vklady na základe požívania výhod jedného bankového povolenia podľa práva Európskej únie, dobrovoľne zapojí do systému ochrany vkladov v Slovenskej republike, tak predmetom platenia ročného príspevku alebo mimoriadneho príspevku do fondu a predmetom poskytovania náhrad zo systému ochrany vkladov v Slovenskej republike sú len vklady prijaté na území Slovenskej republiky a chránené týmto zákonom, a to len v rozsahu, v ktorom ochrana vkladov podľa pravidiel systému ochrany vkladov v Slovenskej republike presahuje celkovú najvyššiu možnú výšku náhrady za nedostupné chránené vklady podľa pravidiel domovského systému ochrany vkladov.

(3) Ak sa vklady uložené v pobočke zahraničnej banky, ktorá sa dobrovoľne zapojila do systému ochrany vkladov v Slovenskej republike, stanú nedostupné podľa pravidiel domovského systému ochrany vkladov, tak vkladatelia a iné oprávnené osoby na poskytnutie náhrady za nedostupné chránené vklady, ktoré boli prijaté na území Slovenskej republiky, musia mať možnosť aj na území Slovenskej republiky si uplatňovať a preukazovať právo na náhradu za nedostupné chránené vklady a na vyplácanie náhrad za nedostupné chránené vklady.

(4) Na pobočku zahraničnej banky, ktorá sa dobrovoľne zapojila do systému ochrany vkladov v Slovenskej republike, sa vzťahujú ustanovenia tohto zákona; táto pobočka zahraničnej banky je povinná zverejniť vo svojich prevádzkových priestoroch v slovenskom jazyku aj informáciu o ochrane vkladov podľa domovského systému ochrany vkladov vrátane pravidiel domovského systému ochrany vkladov o ochrane vkladov a o poskytovaní náhrad za nedostupné vklady.

(5) Účasť pobočky zahraničnej banky v systéme ochrany vkladov v Slovenskej republike zaniká písomnou výpoveďou zmluvy uzavretej v súlade s odsekom 1; výpovedná lehota je jeden rok a začína plynúť prvým dňom kalendárneho roku nasledujúceho po dni, kedy bola písomná výpoveď preukázateľne doručená ostatným zmluvným stranám. Fond môže vypovedať zmluvu len vtedy, ak si ostatné zmluvné strany nesplnili svoje záväzky podľa zmluvy uzavretej v súlade s odsekom 1, alebo ak si príslušná zahraničná banka alebo jej pobočka neplní povinnosti podľa tohto zákona. Do zániku účasti pobočky zahraničnej banky v systéme ochrany vkladov v Slovenskej republike musí byť uhradený aj ročný príspevok a mimoriadny príspevok do fondu vo výške podľa § 22c ods. 2 písm. c) a d). Pobočka zahraničnej banky, ktorej na základe výpovede zaniká dobrovoľná účasť v systéme ochrany vkladov v Slovenskej republike, je o tom povinná zverejniť informáciu vo svojich prevádzkových priestoroch v slovenskom jazyku, a to najneskôr od začatia plynutia výpovednej lehoty až do zániku jej účasti v systéme ochrany vkladov v Slovenskej republike; súčasťou informácie musí byť aj dátum zániku účasti pobočky zahraničnej banky v systéme ochrany vkladov v Slovenskej republike.“.

9. V § 26 sa za odsek 3 vkladá nový odsek 4, ktorý znie:

„(4) Notár poverený, aby ako súdny komisár prejednal dedičstvo, do ktorého patrí aj nedostupný vklad uložený v banke, je bezodkladne povinný príslušnej banke a fondu písomne oznámiť identifikačné údaje o príslušnom vklade a identifikačné údaje o poručiteľovi a účastníkoch konania o dedičstve, ktorých vklady sú chránené týmto zákonom, a to o každej z týchto osôb najmenej v rozsahu údajov podľa § 3 ods. 4 písm. a). Ak notár vydá osvedčenie o dedičstve, do ktorého patrí aj nedostupný vklad uložený v banke, je bezodkladne povinný príslušnej banke a fondu zaslať rovnopis tohto osvedčenia o dedičstve potom, keď nadobudne účinky právoplatného uznesenia o dedičstve; ak sa prejednanie dedičstva, do ktorého patrí aj nedostupný vklad uložený v banke, neskončilo pred notárom vydaním osvedčenia o dedičstve, notár je bezodkladne povinný túto skutočnosť písomne oznámiť príslušnej banke a fondu.“.

Doterajší odsek 4 sa označuje ako odsek 5.

„**Čl. X**

Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení zákona č. 353/2005 Z. z., č. 520/2005 Z. z., čl. I bodu 163 zákona č. 209/2007 Z. z., zákona č. 198/2008 Z. z., zákona č. 270/2008 Z. z. a zákona č. ..../2008 Z. z. sa mení a dopĺňa takto:

1. V § 178 prvej vete sa na konci bodka nahrádza bodkočiarkou a pripájajú sa tieto slová: „ak je úpadcom hypotekárna banka, členom veriteľského výboru je aj jej hypotekárny správca.“.

2. V § 179 v nadpise sa vypúšťa slovo „zahraničné“ a v odseku 2 sa za slová „Európskej centrálnej banky“ vkladá čiarka a slová „alebo práv“ sa nahrádzajú slovami „práv Národnej banky Slovenska alebo práv inej národnej“.

3. V 195 sa dopĺňa odsekom 4, ktorý znie:

„(4) Ak je úpadcom hypotekárna banka, oddelenú podstatu zabezpečených veriteľov, ktorými sú majitelia hypotekárnych záložných listov a majitelia komunálnych obligácií vydaných touto hypotekárnou bankou, tvoria majetkové hodnoty slúžiace na krytie vydaných hypotekárnych záložných listov a vydaných komunálnych obligácií a zároveň slúžiace na zabezpečenie33) pohľadávok majiteľov hypotekárnych záložných listov a pohľadávok majiteľov komunálnych obligácií voči hypotekárnej banke; súčasťou tejto oddelenej podstaty sú aj pohľadávky z hypotekárnych úverov a pohľadávky z komunálnych úverov vrátane záložných práv k nehnuteľnostiam slúžiacich na zabezpečenie pohľadávok z hypotekárnych úverov a pohľadávok z komunálnych úverov, ktoré boli financované prostredníctvom vydávania a predaja hypotekárnych záložných listov a komunálnych obligácií.“.

Poznámka pod čiarou k odkazu 33 znie:

„33) § 72, 74, 76 a 77 zákona č. 483/2001 Z. z. v znení neskorších predpisov.

§ 16 ods. 3 až 7 a § 20 ods. 4 zákona č. 530/1990 Zb. o dlhopisoch v znení neskorších predpisov.“.“.

Doterajší článok IX sa označuje ako článok XI.

K čl. IX

Navrhovaný nový čl. IX obsahuje legislatívne úpravy (spresnenia a doplnenia) ustanovení § 4 ods. 4, § 4 ods. 8, § 9 ods. 3, § 22b ods. 3, § 22c ods. 2 písm. b) a § 22ba zákona o ochrane vkladov. Tieto legislatívne úpravy nadväzujú na novelu zákona NR SR č. 118/1996 Z. z. o ochrane vkladov, ktorú obsahuje zákone č. 421/2008 Z. z. a ktorá tvorí súčasť opatrení voči dôsledkom finančnej krízy, kde sa Slovenská republika v záujme podpory dôvery klientov rozhodla pristúpiť k úplnej ochrane bankových vkladov klientov, teda majetku, ktorý bankám zverili občania a ďalšie oprávnené osoby.

Novo navrhovaný § 22ba zákona o ochrane vkladov nadväzuje na zvýšenie ochrany bankových vkladov, pričom rieši problematiku dobrovoľného zapojenia sa zahraničných subjektov do systému ochrany vkladov v SR, a to zakotvením a úpravou zákonnej možnosti pre pobočky zahraničných bánk, ktoré v SR prijímajú vklady na základe jedného bankového povolenia podľa práva Európskej únie (teda na základe tzv. jednotného európskeho pasu), aby sa pri splnení zákonom predpísaných podmienok zapojili do systému ochrany bankových vkladov v SR. Aj v tejto súvislosti sa navrhuje upraviť ustanovenie § 9 ods. 3 tak, aby celková vypočítaná výška náhrady bola presnejšie zaokrúhľovaná nahor na celé eurocenty a zároveň sa navrhuje upraviť ustanovenie § 22c ods. 2 písm. b) o postupe pri zmene (zániku alebo podstatnom obmedzení) účasti banky alebo pobočky zahraničnej banky v systéme ochrany vkladov v SR.

Cieľom navrhnutého doplnenia odseku 4 do § 26 a zároveň legislatívnej úpravy § 3 ods. 3 písm. c) bodu 3 je vytvoriť predpoklady na čo najplynulejšie a čo najefektívnejšie zabezpečovanie ochrany bankových vkladov a poskytovania náhrad za zákonom chránené nedostupné bankové vklady v prípadoch, keby išlo nedostupné bankové vklady, ktoré sú predmetom konania o dedičstve (dedičského konania).

K čl. X

Navrhovaný nový čl. X obsahuje legislatívne úpravy (spresnenia a doplnenia) ustanovení zákona o konkurze a reštrukturalizácii (*zákona č. 7/2005 Z. z. v znení neskorších predpisov*). Cieľom navrhnutých úprav § 178 prvej vety a doplnenia § 195 o nový odsek 4 zákona o konkurze a reštrukturalizácii je upraviť postup v prípade konkurzu na hypotekárnu banku tak, aby sa aj pri konkurze plne zohľadnili a rešpektovali zákonom ustanovené požiadavky a pravidlá pre hypotekárne banky a pre osobitný systém financovania a zábezpek pri hypotekárnych obchodoch, ktoré sú uzákonené za účelom ochrany práv majiteľov hypotekárnych záložných listov a majiteľov komunálnych obligácií. Každá hypotekárna banka je podľa zákona o bankách okrem iného povinná o všetkých svojich hypotekárnych obchodoch viesť oddelene analytickú evidenciu v systéme účtovníctva a zároveň je povinná (pod kontrolou hypotekárneho správcu) zabezpečiť vedenie osobitného registra hypoték, ktorý musí po jednotlivých položkách obsahovať úplný zoznam a rozsah hypotekárnych úverov a komunálnych úverov, záložných práv, pohľadávok a iných hodnôt hypotekárnej banky z hypotekárnych úverov a komunálnych úverov, ktoré slúžia na krytie, náhradné krytie a zabezpečenie hypotekárnych záložných listov a komunálnych obligácií. Podľa týchto a aj ďalších zákonných pravidiel je dôsledne zabezpečené prehľadné oddelenie celého súboru hypotekárnych obchodov hypotekárnej banky od ostatných činností a obchodov hypotekárnej banky, a to všetko za účelom ochrany práv majiteľov hypotekárnych záložných listov a majiteľov komunálnych obligácií. Vzhľadom na tieto skutočnosti je opodstatnené, aby aj v prípade konkurzu na majetok hypotekárnej banky bola explicitne uzákonená existencia oddelenej podstaty zabezpečených veriteľov, ktorými sú majitelia hypotekárnych záložných listov a majitelia komunálnych obligácií vydaných príslušnou hypotekárnou bankou. Takáto zákonná úprava, ktorá tvorí obsah navrhnutého doplnenia § 178 prvej vety a doplnenia nového odseku 4 do § 195 zákona o konkurze a reštrukturalizácii, je v záujme ochrany práv majiteľov hypotekárnych záložných listov a majiteľov komunálnych obligácií, pričom zároveň by to bolo významným impulzom pre ďalší rozvoj hypotekárnych obchodov v SR.

Obsahom navrhnutých úprav § 179 zákona o konkurze a reštrukturalizácii je jednak explicitné doplnenie Národnej banky Slovenska do § 179 ods. 2 [*rovnako ako je Národná banka Slovenska explicitne uvádzaná v iných zákonoch, napríklad v § 151me ods. 8 písm. b) Občianskeho zákonníka a v § 53a ods. 1 písm. b), § 53a ods. 4 a § 54 ods. 3 písm. a) zákona o cenných papieroch*] a zároveň ide o odstránenie nepresnosti v nadpise § 179, keďže nezodpovedá už ani obsahu doterajšieho § 179 ods. 2, ktorý sa vzťahuje aj na Národnú banku Slovenska ako centrálnu banku na Slovensku, čiže národnú centrálnu banku členského štátu EÚ. Navrhnutým odstránením nepresnosti a spresnením § 179 sa prispieva k plynulému a bezproblémovému začleneniu a pôsobeniu Národnej banky Slovenska v Eurosystéme od zavedenia eura na Slovensku.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K pôvodnému čl. IX (novému článku XI)**

V doterajšom článku IX sa za slovo „s výnimkou“ nahrádzajú slovami „okrem ustanovení čl. III bodov 31 až 33 [§ 68, 69, 71 a § 72 ods. 4] a bodu 42 [§ 122h], čl. IX a čl. X, ktoré nadobúdajú účinnosť dňom vyhlásenia, okrem ustanovení čl. I bodu 4 [§ 7ods. 9, § 53a ods. 3], bodu 10 [§ 10 ods. 4], bodu 11 [§ 29] a bodu 94 [§ 173k], ktoré nadobúdajú účinnosť 1. februára 2009, a okrem“.

Úprava článku IX (teda úprava ustanovení o účinnosti) sa navrhuje vzhľadom na navrhnuté ustanovenia článku III bodov 31 až 33 [§ 68, § 69, § 71 a § 72 ods. 4] a bodu 42 [§ 122h], čl. IX a čl. X ktoré sa týkajú zákona o bankách, zákona o ochrane vkladov a zákona o konkurze a reštrukturalizácii, ako aj vzhľadom na navrhnuté ustanovenia článku I bodu 10 [§ 10 ods. 4], bodu 11 [§ 29] a bodu 94 [§ 173k], ktoré sa týkajú zákona o cenných papieroch a investičných službách.

**Výbor NR SR pre financie, rozpočet a menu**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7,8,9,10,11,12,13,14,15,16,17,18,19,20,21,22,23, 24,25,26,27,28,29,30,32,33,34,35,36 hlasovať spoločne s návrhom gestorského výboru **schváliť**.

O bode spoločnej správy č. 31 hlasovať s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 796) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 796) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 796a) bola schválená uznesením gestorského výboru č. 429 z 24. novembra 2008. Výbor určil poslanca **Jozefa Ďuračku** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona ihneď po ukončení rozpravy k nemu (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 24. novembra 2008

**Jozef B u r i a n**

**predseda**

**Výboru NR SR pre financie, rozpočet a menu**